Niin tapahtui Pariisissa

Niin tapahtui Pariisissa () on vuonna 1942 ensi-iltansa saanut Jules Dassinin ohjaama yhdysvaltalainen sotadraamaelokuva, jonka pääosissa ovat Joan Crawford, John Wayne ja Philip Dorn.

Elokuvan käsikirjoituksen laativat Jan Lustig, Marvin Borowsky ja Marc Connelly Leslie Bush-Feketen alkuperäisen tarinan pohjalta. Joseph L. Mankiewicz tuotti elokuvan ja Metro-Goldwyn-Mayer toimi elokuvan tuotantoyhtiönä ja jakelijana.

Juoni
Niin tapahtui Pariisissa sijoittuu vuoden 1940 Pariisiin ja toisen maailmansodan pyörteisiin. Ranskalaisnainen Michele de la Becque (Crawford) epäilee varakkaalla rakastajallaan olevan natsiyhteyksiä ja yrittää auttaa amerikkalaista lentäjää pakenemaan maasta ja natsien kynsistä.

Näyttelijät

Tuotanto
Elokuvan kuvaukset alkoivat 30. kesäkuuta 1942 ja päättyivät 9. syyskuuta 1942. Lisäotokset otettiin 15. syyskuuta 1942.

Alun perin elokuvan ensi-illan ajankohtaksi oli suunniteltu helmikuu 1943 ja elokuvan nimike olisi ollut Reunion, mutta ensi-iltaa siirrettiin jouluun 1942 Ranskassa käydyn sodan kiinnostuksen takia.

Julkaisu ja vastaanotto
Niin tapahtui Pariisissa sai ensi-iltansa Yhdysvalloissa 25. joulukuuta 1942. Isossa-Britanniassa elokuva julkaistiin 24. toukokuuta 1943. Isossa-Britanniassa elokuvasta käytettiin nimikettä Mademoiselle France. Muu nimike elokuvalle on myös Reunion. Suomessa elokuva sai ensi-illan 18. helmikuuta 1945. Film Daily kehui elokuvaa: ”Elokuvan on ohjannut taitavasti Jules Dassin ja Joseph L. Mankiewicz on antanut elokuvalle ensiluokkaisen tuotannon.”Quirk, Lawrence J.. The Films of Joan Crawford. The Citadel Press, 1968.

Vuosia elokuvan tekemisen jälkeen Joan Crawford sanoi Niin tapahtui Pariisissa -elokuvasta: ”Voi Luoja. Jos on kuolemanjälkeinen elämä ja minua tullaan rankaisemaan synneistäni, tämä on yksi niistä elokuvista, jotka minut pakotetaan katsomaan yhä uudelleen ja uudelleen. Molemmat John Wayne ja minä olimme tajuttomia, eikä vain typerän käsikirjoituksen takia, vaan me olimme niin yhteensopimattomia. Hanki John pois satulasta ja olet saanut ongelmia.”Bona, Damien. Starring John Wayne as Genghis Khan: Hollywood's All-Time Worst Casting Blunders. Citadel Press, 1996.

Niin tapahtui Pariisissa julkaistiin VHS:lle 5. joulukuuta 1990 ja DVD:lle 22. toukokuuta 2007.

Lähteet

Aiheesta muualla



 Niin tapahtui Pariisissa TCM Movie Databasessa 
 Niin tapahtui Pariisissa Rotten Tomatoesissa 
 Niin tapahtui Pariisissa Joancrawfordbest.comissa 
 Niin tapahtui Pariisissa Legendary Joan Crawford.comissa 

Luokka:Vuoden 1942 yhdysvaltalaiset elokuvat
Luokka:Yhdysvaltalaiset romanttiset draamaelokuvat
Luokka:Yhdysvaltalaiset sotadraamat
Luokka:Jules Dassinin ohjaamat elokuvat
Luokka:Yhdysvaltalaiset mustavalkoelokuvat
Luokka:Metro-Goldwyn-Mayerin elokuvat
Luokka:Elokuvat ilmailusta